Die geheime kamer – Corlia Fourie | Alta Cloete
← Aangepas vanaf my ou skrywersblog: Kom stap saam!	Vanaf skrywersblog: Om te hyg of nie te hyg nie →	Die geheime kamer – Corlia Fourie	26
Ek onthou hoe Corlia op die LAPA Leeskringoggend by Bloemdendal verlede jaar gesê het sy dink nie sy sal gou weer so iets skryf nie, want sy wil nie gou weer so bang wees nie. ‘n Mens raak beslis bang as jy hierdie storie lees. En geleidelik al hoe banger, want jy weet iets vreesliks moet êrens gebeur. Jy het egter nie die vaagste idee wát presies nie, want die ontvoerder is dan so beskaafd. En hy dra vir haar lekker kos aan en praat sag en mooi met haar … Die een negatiewe resensie wat ek gelees het, het dit basies daaroor dat die ontvoerde meisie nie genoeg vrees vir die ontvoerder (nogal ‘n Cloete!) toon nie. Persoonlik dink ek egter dit was juis die idee. Sy is ‘n sterk vrou en sy het besef blote vrees gaan haar niks in die sak bring nie, sy sal moet kyk of sy hom kan peil en ‘n manier kan vind om hom te uitoorlê. Op die agterblad word dit duidelik aangetoon dat dit gaan om die sielkundige stryd tussen die twee karakters. As sy bloot in ‘n bondel onbeheersde vrees verander het, was daar nie eintlik veel van ‘n storie nie.
Posted by Alta Cloete op 26/02/2012 in Boeke, Lees, Skrywers
Etikette: Afrikaans, Alta Cloete, boeke, Corlia Fourie, Die geheime kamer, lees, letterkunde, Mikro, romans, sielkundige rillers	← Aangepas vanaf my ou skrywersblog: Kom stap saam!	Vanaf skrywersblog: Om te hyg of nie te hyg nie →	2 responses to “Die geheime kamer – Corlia Fourie”	MaanKind	26/02/2012 at 18:36	Iets heel anders. Ek het ‘n foto van Mikro wat ‘n trofee kom oorhandig het in my Gr1 Jaar, 1962.
Reply	Alta Cloete	26/02/2012 at 18:44	Beslis iets anders – en daarom vir my goed om te lees, al is dit nie noodwendig my smaak nie.